CELEX: 32022D0735
Language: et
Date: 2022-05-12 00:00:00
Title: Nõukogu otsus (ÜVJP) 2022/735, 12. mai 2022, millega muudetakse otsust (ÜVJP) 2021/1200, et lühendada Euroopa Liidu sõjalise komitee ametis oleva esimehe ametiaja kestust ja nimetada planeeritust varem ametisse järgmine Euroopa Liidu sõjalise komitee esimees

13.5.2022   
               
               
                  ET
               
               
                  Euroopa Liidu Teataja
               
               
                  L 136/106
               
            
         NÕUKOGU OTSUS (ÜVJP) 2022/735,
         12. mai 2022,
         millega muudetakse otsust (ÜVJP) 2021/1200, et lühendada Euroopa Liidu sõjalise komitee ametis oleva esimehe ametiaja kestust ja nimetada planeeritust varem ametisse järgmine Euroopa Liidu sõjalise komitee esimees
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 240,
         võttes arvesse nõukogu 22. jaanuari 2001. aasta otsust 2001/79/ÜVJP Euroopa Liidu Sõjalise Komitee loomise kohta, (1) eriti selle artiklit 3,
         ning arvestades järgmist:
         
                     (1)
                  
                  
                     Otsuse 2001/79/ÜVJP artikli 3 lõike 1 kohaselt nimetab nõukogu Euroopa Liidu sõjalise komitee (edaspidi „sõjaline komitee“) esimehe kaitsejõudude juhtide tasandil kohtunud sõjalise komitee soovituse alusel. Nimetatud otsuse artikli 3 lõike 2 kohaselt on sõjalise komitee esimehe ametiaeg kolm aastat, kui nõukogu ei otsusta teisiti.
                  
               
                     (2)
                  
                  
                     Nõukogu nimetas otsusega (ÜVJP) 2018/297 (2) sõjalise komitee esimeheks kindral Claudio GRAZIANO kolmeks ja pooleks aastaks alates 6. novembrist 2018. Otsusega (ÜVJP) 2021/1200 (3) pikendas nõukogu sõjalise komitee esimehe kindral Claudio GRAZIANO ametiaega kuni 31. maini 2022.
                  
               
                     (3)
                  
                  
                     Kaitsejõudude juhtide tasandil kohtunud sõjaline komitee soovitas oma 19. mai 2021. aasta koosolekul nimetada kindral Claudio GRAZIANO ametijärglasena sõjalise komitee esimeheks kolmeks aastaks kindral Robert BRIEGERI.
                  
               
                     (4)
                  
                  
                     Nõukogu nimetas otsusega (ÜVJP) 2021/1200 kindral Robert BRIEGERi sõjalise komitee esimeheks alates 1. juunist 2022 kuni 31. maini 2025.
                  
               
                     (5)
                  
                  
                     25. aprillil 2022 teatas kindral Claudio GRAZIANO COREPERile, et ta peab lõpetama sõjalise komitee esimehe ametikohustuste täitmise 15. mail 2022.
                  
               
                     (6)
                  
                  
                     Seega tuleks lühendada kindral Claudio GRAZIANO ametiaega sõjalise komitee esimehena 15. maini 2022 ning nimetada kindral Robert BRIEGER sõjalise komitee esimeheks planeeritust varem, alates 16. maist 2022.
                  
               
                     (7)
                  
                  
                     Otsust (ÜVJP) 2021/1200 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (ÜVJP) 2021/1200 muudetakse järgmiselt.
            
                        1)
                     
                     
                        Artikkel 1 asendatakse järgmisega:
                        
                           „Artikkel 1
                           Kindral Claudio GRAZIANO ametiaega Euroopa Liidu sõjalise komitee esimehena pikendatakse kuni 15. maini 2022.“
                        
                     
                  
                        2)
                     
                     
                        Artikkel 2 asendatakse järgmisega:
                        
                           „Artikkel 2
                           Euroopa Liidu sõjalise komitee esimeheks nimetatakse alates 16. maist 2022 kuni 31. maini 2025 kindral Robert BRIEGER.“
                        
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 12. mai 2022
            
               
                  Nõukogu nimel
               
               
                  eesistuja
               
               J.-Y. LE DRIAN
            
         
         
            (1)  EÜT L 27, 30.1.2001, lk 4.
         
            (2)  Nõukogu 20. veebruari 2018. aasta otsus (ÜVJP) 2018/297, millega nimetatakse ametisse Euroopa Liidu sõjalise komitee esimees (ELT L 56, 28.2.2018, lk 33).
         
            (3)  Nõukogu 19. juuli 2021. aasta otsus (ÜVJP) 2021/1200, millega pikendatakse Euroopa Liidu sõjalise komitee esimehe ametiaega ning millega nimetatakse ametisse järgmine Euroopa Liidu sõjalise komitee esimees (ELT L 259, 21.7.2021, lk 6).